ai4bharat/Pralekha huggingface dataset:
பாதுகாப்பு அமைச்சகம்
இந்திய கடலோர காவல்படையின் 25-வது தலைமை இயக்குநராக திரு ராகேஷ் பால் நியமனம்
 25 வது தலைமை இயக்குநராக திரு ராகேஷ் பால் நியமிக்கப்பட்டுள்ளார். இந்திய கடற்படை அகாடமியின் முன்னாள் மாணவரான அவர், ஜனவரி 1989-ல் இந்திய கடலோர காவல்படையில் சேர்ந்தார். கொச்சியில் உள்ள இந்திய கடற்படை பள்ளி துரோணாச்சார்யாவில் கன்னேரி & ஆயுத அமைப்புகளில் தொழில்முறை நிபுணத்துவத்தையும், இங்கிலாந்தில் எலக்ட்ரோ-ஆப்டிக்ஸ் ஃபயர் கன்ட்ரோல் சொல்யூஷன் படிப்பையும் பெற்றுள்ளார்.
34 ஆண்டுகால அனுபவம் பெற்றுள்ள அவர், காந்திநகரின் கமாண்டர் கடலோர காவல்படை மண்டலம் , துணை தலைமை இயக்குநர்  மற்றும் புது தில்லி கடலோர காவல்படை தலைமையகத்தில் கடலோர காவல்படை கூடுதல் தலைமை இயக்குநர். இது தவிர, புதுதில்லியில் உள்ள கடலோரக் காவல்படை தலைமையகத்தில் இயக்குநர்  மற்றும் முதன்மை இயக்குநர்  போன்ற பல்வேறு மதிப்புமிக்க பணியாளர் பொறுப்புகளை வகித்துள்ளார். ஐ.சி.ஜி.எஸ் சமர்த், ஐ.சி.ஜி.எஸ் விஜித், ஐ.சி.ஜி.எஸ் சுசேதா கிருபளானி, ஐ.சி.ஜி.எஸ் அகல்யாபாய் மற்றும் ஐ.சி.ஜி.எஸ் சி -03 ஆகிய கப்பல்களில் தலைமை பொறுப்பு வகித்துள்ளார்.
அவரது சிறப்பான சேவைக்காக 2013-ம் ஆண்டு கடலோர காவல்படை பதக்கமும் 2018-ம் ஆண்டு குடியரசுத் தலைவர் கடலோர காவல்படை பதக்கமும் வழங்கப்பட்டது.
------
SM/KRS
குறு சிறு மற்றும் நடுத்தர தொழில் துறை அமைச்சகம்
காதி மற்றும் கிராமத் தொழில்கள் ஆணையத்தின் இணையதளம், மண்பாண்ட தயாரிப்பாளர்களுக்கு மத்தாப்பு மகிழ்ச்சியை தீபாவளி சமயத்தில் அளிக்கிறது
இந்தத் தீபாவளி சமயத்தில், காதியின் இணையதள விற்பனை, அதன் அதிகாரமளிக்கப்பட்ட மண்பாண்ட உற்பத்தியாளர்களுக்கு அதிர்ஷ்டத்தை அளித்துள்ளது. ராஜஸ்தானின் ஜெய்சால்மர் மற்றும் அனுமன்கர் மாவட்டங்களின் தொலைதூர இடங்களில் உள்ள இந்த மண்பாண்ட தயாரிப்பாளர்கள் செய்த களிமண் விளக்குகள் காதி இந்தியாவின் இணையதளம் மூலமாக நாட்டின் மூலை முடுக்குகளை எல்லாம் சென்றடைகின்றன.
பிரதமரின் உள்ளூர் தொழில்களுக்கு ஊக்கமளிக்கும் லட்சியத்தின் முன்கள வீரர்களாக திகழும் வகையில், இந்த வருடம், முதல் முறையாக, களிமண் விளக்குகளை இணையம் மூலமாகவும், கடைகளிலும் விற்க காதி மற்றும் கிராமத் தொழில்கள் ஆணையம் முடிவெடுத்தது.
அக்டோபர் 8-ஆம் தேதி முதல் களிமண் விளக்குகளை இணையம் மூலம் காதி மற்றும் கிராமத் தொழில்கள் ஆணையம் விற்கத் தொடங்கிய ஒரு மாதத்திற்குள் கிட்டதட்ட 10 ஆயிரம் விளக்குகள் ஏற்கனவே விற்கப்பட்டு விட்டன. விற்பனை தொடங்கிய முதல் நாளில் இருந்தே காதியின் களிமண் விளக்குகளுக்கு அதிக தேவை இருந்தது. முதல் 10 நாட்களுக்குள் பெரும்பாலான பிரத்தியேகமாக வடிவமைக்கப்பட்ட விளக்குகள் முற்றிலும் விற்று தீர்ந்து விட்டன.
இதைத் தொடர்ந்து புதிய வகைகளிலான களிமண் விளக்குகளை காதி மற்றும் கிராமத் தொழில்கள் ஆணையம் விற்க ஆரம்பித்த நிலையில், அவற்றுக்கும் அதிக அளவில் தேவை இருந்தது. தீபாவளி நெருங்கி வருவதால், விளக்குகளின் விற்பனை, தொடர்ந்து அதிகரித்து வருகிறது.
எட்டு விதமான பிரத்தியேகமாக வடிவமைக்கப்பட்ட விளக்குகளை, 12 விளக்குகள் கொண்ட ஒரு தொகுப்புக்கு ரூ 84 முதல் ரூ 108 வரை என்னும் நியாயமான விலையில் காதி மற்றும் கிராமத் தொழில்கள் ஆணையம் விற்பனை செய்கிறது. இவற்றின் மீது 10 சதவீத தள்ளுபடியும் வழங்கப்படுகிறது.
ஒவ்வொரு விளக்கின் விற்பனையிலும் ரூ 2 முதல் 3 வரை வருமானம் கிடைப்பதால் மண்பாண்ட உற்பத்தியாளர்கள் மகிழ்ச்சி அடைந்துள்ளனர். http://www.khadiindia.gov.in/ என்னும் இணைய தளத்தில் காதியின் பிரத்யேகமாக வடிவமைக்கப்பட்ட விளக்குகள் கிடைக்கின்றன.
மேலும் விவரங்களுக்கு இந்த ஆங்கில செய்தி குறிப்பைப் பார்க்கவும்:https://pib.gov.in/PressReleasePage.aspx?PRID=1670349
-----

(Visitor Counter : 127
தொழிலாளர் மற்றும் வேலைவாய்ப்பு அமைச்சகம்
2021 ஜனவரி மாதத்திற்கான, வேளாண் மற்றும் ஊரக தொழிலாளர்களுக்கான அகில இந்திய நுகர்வோர் விலைக் குறியீட்டு எண் வெளியீடு
வேளாண் மற்றும் ஊரக தொழிலாளர்களுக்கான, 2021 ஜனவரி மாதத்திற்கான அகில இந்திய நுகர்வோர் விலைக் குறியீட்டெண் , 9 மற்றும் 8 புள்ளிகள் குறைந்து முறையே 1038 மற்றும் 1045 புள்ளிகளாக உள்ளது.
இந்தக் குறியீட்டெண்ணின் ஏற்ற இறக்கங்கள், மாநிலங்கள் தோறும் மாறுபடுகின்றன. தமிழ்நாடு, வேளாண் தொழிலாளர்களுக்கான குறியீட்டெண்ணில் 1250 புள்ளிகளுடன் முதலிடத்திலும், இமாச்சலப் பிரதேசம் 819 புள்ளிகளுடன் கடைசி இடத்திலும் உள்ளன.
கிராமப்புற தொழிலாளர்களைப் பொறுத்தவரை, தமிழ்நாடு 1234 புள்ளிகளுடன் குறியீட்டெண் பட்டியலில் முதலிடத்திலும், பிகார் 850 புள்ளிகளுடன் கடைசி இடத்திலும் உள்ளன.
சமீபத்திய குறியீடுகள் குறித்து பேசிய தொழிலாளர் நலன் மற்றும் வேலைவாய்ப்பு இணை அமைச்சர்  திரு. சந்தோஷ் கங்க்வார், “வேளாண் மற்றும் ஊரக தொழிலாளர்களுக்கான, 2021 ஜனவரி மாதத்திய அகில இந்திய நுகர்வோர் விலைக் குறியீட்டெண் குறைந்துள்ள உணவு பணவீக்கத்தின் காரணமாக 2.17 சதவீதம் மற்றும் 2.35 சதவீதம் குறைந்துள்ளது என்று கூறினார்.
தானியங்கள், வெங்காயம், காலிஃப்ளவர் மற்றும் கத்திரிக்காய் ஆகியவற்றின் விலைகள் குறைந்ததே இதற்கு காரணம்,” என்றார் அவர்.
வேளாண் மற்றும் ஊரக தொழிலாளர்களுக்கான, 2021 ஜனவரி மாதத்திய அகில இந்திய நுகர்வோர் விலைக் குறியீட்டை வெளியிட்ட தொழிலாளர் அலுவலகத்தின் தலைமை இயக்குநர் திரு. டி பி எஸ் நெகி, “பணவீக்கம் குறைந்துள்ளது பல லட்சக்கணக்கான கிராமப்புற தொழிலாளர்களுக்கு மகிழ்ச்சி அளிக்கும்,” என்று கூறினார்
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleseDetail.aspx?PRID=1699413
------
(Visitor Counter : 107
நாடாளுமன்ற விவகாரத்துறை அமைச்சகம்
தூய்மை இயக்கத்தின் கீழ் நாடாளுமன்ற விவகாரங்கள் அமைச்சகத்தின் ஏற்பாடு
தூய்மையான மற்றும் சுகாதாரமான இந்தியாவை உருவாக்குவதற்கான மகாத்மா காந்தியின் கனவை நனவாக்குவதற்காக பிரதமரால் தொடங்கப்பட்ட அரசாங்கத்தின் முக்கியமான முதன்மை திட்டமான தூய்மை இந்தியா இயக்கத்தின் கீழ், நாடாளுமன்ற விவகாரங்கள் அமைச்சகம் தூய்மை மற்றும் பதிவேடு மேலாண்மைக்கு முக்கிய கவனம் செலுத்துகிறது.
அமைச்சகத்தின் தூய்மையை உறுதி செய்வதற்காக தூய்மை இயக்கத்தின் கீழ் அமைச்சகத்தின் மூத்த அதிகாரிகளால் வழக்கமான ஆய்வுகள் நடத்தப்படுகின்றன.
அமைச்சகத்தின் ஊழியர்கள் தங்கள் அலுவலகங்களில் சுகாதாரம் மற்றும் தூய்மையை பராமரிக்க தூய்மை இயக்கங்களை தவறாமல் மேற்கொள்கின்றனர்.
பல்வேறு பிரிவுகளில் நிலுவையில் உள்ள குறிப்புகளைக் குறைத்தல், சிறந்த பதிவு மேலாண்மை மற்றும் தூய்மையைப் பராமரித்தல் ஆகியவை சிறப்பு பிரச்சாரத்தின் முக்கிய நோக்கமாக இருப்பதால், அமைச்சகம் நவம்பர், 2022 முதல் ஆகஸ்ட், 2023 வரை சிறப்பாக செயல்பட்டு நிலுவைகளைக் குறைத்துள்ளது.
இக்காலகட்டத்தில் 153 கோப்புகள் அறிவியல் பாதுகாப்பிற்காக இந்திய தேசிய ஆவணக்காப்பகத்திற்கு மாற்றப்பட்டு, பழைய மற்றும் காலாவதியான பொருட்களை ஏலம் விடுவதன் மூலம் ரூ.67,900/- வருவாய் ஈட்டப்பட்டுள்ளது.
சிறப்பு சேவைகள் மற்றும் கட்டுரைகள்
ஒரே நாளில் அதிக அளவு ராக் பாஸ்பேட் கையாண்டு சென்னை துறைமுகம் சாதனை
சென்னை துறைமுகம் முன்னெப்போதும் இல்லாத அளவில் 07.04.2022 அன்று ஒரே நாளில் 23,220 டன் ராக் பாஸ்பேட்டை இறக்கி சாதனை படைத்துள்ளது. ஜவஹர் தளம் 2-ல் எம்வி ஐவிஎஸ் ராஃப்பெல்ஸ், 04.03.2018 அன்று எம்வி பல்க்டெக் 21,050 டன் பாஸ்பேட்டை இறக்கி நிகழ்த்திய சாதனையை முறியடித்துள்ளது.
சென்னை துறைமுக ஆணையத்தின் தலைவர் திரு.சுனில் பாலிவால் இந்த சாதனையை ஒருங்கிணைந்து நிகழ்த்திய கப்பல் முகவர் சீட்ரான்ஸ் மரையன் நிறுவனம், ஸ்டீவ்டோர், சீக்ரீன், ஸ்டீவ்டோரிங் & லாஜிஸ்டிக் நிறுவனம், இறக்குமதியாளர் கோரமண்டல் இன்டர்நேஷனல் நிறுவனம் மற்றும் துறைமுக அதிகாரிகளைப் பாராட்டியுள்ளார்.
குடியரசுத் தலைவர் செயலகம்
டாக்டர் ராஜேந்திர பிரசாத்துக்கு அவரது பிறந்த நாளன்று குடியரசுத் தலைவர் மரியாதை செலுத்தினார்
இந்தியாவின் முதல் குடியரசுத் தலைவரான டாக்டர் ராஜேந்திர பிரசாத்தின் பிறந்த நாளான இன்று , அன்னாருக்கு குடியரசுத் தலைவர் திரு ராம் நாத் கோவிந்த் மரியாதை செலுத்தினார்.
குடியரசுத் தலைவர் மாளிகையில் நடைபெற்ற நிகழ்ச்சி ஒன்றில், டாக்டர் ராஜேந்திர பிரசாத்தின் திருவுருவப் படத்திற்கு குடியரசுத் தலைவரும் குடியரசுத் தலைவர் மாளிகையின் அலுவலர்களும் மலரஞ்சலி செலுத்தினர்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மத்திய மீன்வளம், கால்நடை பராமரிப்பு, மற்றும் பால்வளத்துறை சார்பில் தமிழ்நாட்டின் எட்டயபுரத்தில் இல்லம்தோறும் மூவண்ணக் கொடி விழா கொண்டாட்டம்
தமிழ்நாட்டில் நடைபெற்ற கொண்டாட்டங்களின் ஒரு பகுதியாக, டாக்டர் எல். முருகன் தேசியக் கொடியை ஏற்றிவைத்தார்
மத்திய அரசு நாடு முழுவதும் இல்லம்தோறும் மூவண்ணக் கொடி விழாவை, 11 ஆகஸ்ட் முதல் 15 ஆகஸ்ட் 2022 வரை கொண்டாடுகிறது. சுதந்திர தின அமிர்தப் பெருவிழா ஆண்டுக் கொண்டாட்டத்தின் கீழ், மத்திய அரசு பிரதமர் திரு நரேந்திர மோடி தலைமையில் நாடு முழுவதும் உள்ள வரலாற்றுச் சிறப்புமிக்க 400 இடங்களில், இந்த விழாவைக் கொண்டாடி வருகிறது.
மத்திய அரசின் மீன்வளம், கால்நடை பராமரிப்பு மற்றும் பால்வளத்துறை, தமிழக அரசுடன் இணைந்து, தமிழ்நாட்டின் தூத்துக்குடி மாவட்டத்தில் உள்ள எட்டயபுரத்தில் 12 ஆகஸ்ட் 2022 அன்று இல்லம் தோறும் மூவண்ணக் கொடி விழாவைக் கொண்டாடியது.
மத்திய மீன்வளம், கால்நடை பராமரிப்பு மற்றும் பால்வளத்துறை இணை அமைச்சர் டாக்டர் எல் முருகன், இந்த விழாவில் தலைமை விருந்தினராக கலந்து கொண்டு சிறப்பித்தார். தமிழ்நாட்டின் தூத்துக்குடி மாவட்டம் எட்டயபுரத்தில் உள்ள பாரதியார் நினைவு இல்லத்தில், தேசியக் கொடியை ஏற்றி வைத்த மத்திய இணை அமைச்சர், சுதந்திரப் போராட்ட வீரர்கள் மற்றும் தியாகிகளின் குடும்பத்தினரை கவுரவித்தார். நிகழ்ச்சியில் பேசிய அமைச்சர், “இந்திய சுதந்திர போராட்டத்தின்போது தங்களது இன்னுயிரை ஈந்த, அறியப்படாத சுதந்திரப் போராட்ட வீரர்களுக்கு எனது மரியாதையை செலுத்தினேன். இந்த நிகழ்ச்சியின் போது சுதந்திர போராட்ட வீரர்களின் குடும்பத்தினருடன் கலந்துரையாடும் அரிய வாய்ப்பும் எனக்கு கிடைத்தது” என்று அவர் கூறியுள்ளார். மேலும், தமது எழுத்துக்கள் மூலம் நாட்டு மக்களிடையே சுதந்திர வேட்கையை ஏற்படுத்திய மகாகவி பாரதியாரின் சிலைக்கும் அமைச்சர் மரியாதை செலுத்தினார். மக்கள் அனைவரும் தங்கள் இல்லம்தோறும் மூவண்ணக் கொடி கொண்டாட்டத்தில் தீவிரமாக பங்கேற்குமாறும் அவர் உற்சாகப்படுத்தினார்.
இந்த நிகழ்ச்சி, மாபெரும் வெற்றியடைய தேவையான நிர்வாக ரீதியான அனைத்து ஒத்துழைப்பையும் தமிழக அரசு வழங்கியது.
-------
(Visitor Counter : 180
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மத்திய அமைச்சர் திரு பர்ஷோத்தம் ரூபாலா, இணை அமைச்சர் டாக்டர் எல் முருகன் கலந்து கொண்ட நிகழ்ச்சியில் நாடு முழுவதிலும் இருந்து 1 லட்சத்திற்கும் அதிகமான விவசாயிகள் பங்கேற்பு
விடுதலையின் அமிர்தப் பெருவிழாவின் கீழ், "கிசான் பாகிதாரி பிரத்மிக்தா ஹமாரி" எனும் ஒரு வார கால பிரச்சாரத்தை வேளாண் மற்றும் விவசாயிகள் நல அமைச்சகத்துடன் இணைந்து மீன்வளம், கால்நடை பராமரிப்பு மற்றும் பால்வளத்துறை அமைச்சகம் ஏற்பாடு செய்துள்ளது.
பிரச்சாரத்தின் நான்காவது நாளான 28 ஏப்ரல் 2022 அன்று மீன்வளத் துறை, கால்நடை பராமரிப்பு மற்றும் பால்வளத் துறையுடன் இணைந்து காணொலி விழிப்புணர்வு அமர்வுக்கு ஏற்பாடு செய்யப்பட்டது. மீன்வளம், கால்நடை பராமரிப்பு மற்றும் பால்வளத்துறை அமைச்சகத்தால் செயல்படுத்தப்படும் பல்வேறு திட்டங்கள் குறித்து மீனவர்கள், மீன் பண்ணையாளர்கள், கால்நடையாளர்கள் மற்றும் பால் பண்ணையாளர்கள் மற்றும் பிற பங்குதாரர்களிடையே விழிப்புணர்வை ஏற்படுத்துவதும், பலன்களைப் பெற ஊக்குவிப்பதும் இதன் முக்கிய நோக்கமாகும்.
மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா இந்நிகழ்ச்சியில் கலந்து கொண்டு, பல்வேறு நலத்திட்டங்கள் குறித்த தமது கருத்துகளைப் பகிர்ந்து கொண்டார். வேலைவாய்ப்பு மற்றும் வாழ்வாதார உருவாக்கத்தில் மீன்வளம் மற்றும் கால்நடைத்துறையின் முக்கியத்துவத்தை அவர் எடுத்துரைத்தார்.
இணை அமைச்சர்கள் டாக்டர் எல் முருகன் மற்றும் திரு சஞ்சீவ் குமார் பால்யான் உள்ளிட்டோர் இந்நிகழ்வில் கலந்து கொண்டனர். அரசின் பல்வேறு தொழில் முனைவோர் திட்டங்கள் பற்றியும், மீன் வளத்துறையின் முதன்மைத் திட்டமான "பிரதான் மந்திரி மத்ஸ்ய சம்பத யோஜனா" மற்றும் மீன்வள உள்கட்டமைப்பு மேம்பாட்டு நிதி உள்ளிட்டவை குறித்தும் எடுத்துரைக்கப்பட்டது.
இந்தியா முழுவதுமுள்ள சுமார் 2000 இடங்களில் இருந்து
ஒரு லட்சத்திற்கும் மேற்பட்ட விவசாயிகள் நிகழ்ச்சியில் பங்கேற்றனர். மீன்பிடித்தலில், தொழில் முனைவோருக்கான வாய்ப்புகளை ஊக்குவிக்கவும், தற்போதுள்ள விவசாயிகளை ஊக்குவிக்கவும் மீன் தொழில்முனைவோரின் வெற்றிக் கதைகளின் காணொலி திரையிடப்பட்டது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1821173
தகவல் மற்றும் ஒலிபரப்பு அமைச்சகம்
இது ஒரு முற்போக்கான நிதிநிலை அறிக்கை: திரு பிரகாஷ் ஜவடேகர்
இது ஒரு முற்போக்கான நிதிநிலை அறிக்கை என்று மத்திய தகவல் ஒலிபரப்புத்துறை அமைச்சர் திரு பிரகாஷ் ஜவடேகர் இன்று தெரிவித்தார். நாடாளுமன்றத்தில் 2021-22 மத்திய நிதிநிலை அறிக்கையை நிதியமைச்சர் திருமதி நிர்மலா சீதாராமன் தாக்கல் செய்த பின்னர் செய்தியாளர்களிடம் பேசிய அமைச்சர், உலகம் முழுவதும் கொவிட்-19 தொற்று, பொருளாதாரத்தை மோசமாக பாதித்துள்ளது என்றார். ஆனால் இந்தியா கொவிட்-19 தொற்றுக்கு எதிராக வெற்றி பெற்றதுடன், வறுமைக்கு எதிரான போராட்டத்தையும் முன்னெடுத்து முன்னேற்றத்தை நோக்கி நடை போட்டுள்ளது என்று அவர் கூறினார்.
மூலதனச் செலவில் பெரும் ஊக்கம் அளிக்கப்பட்டுள்ளதை சுட்டிக்காட்டிய அமைச்சர், உள்கட்டமைப்பில் ஐந்து லட்சம் கோடி ரூபாய் முதலீடு ஒரு பெரும் முன்முயற்சி என்று கூறினார். இது வேலைவாய்ப்பில் பெரும் ஊக்குவிப்பாக அமையும் என்று அவர் குறிப்பிட்டார்.
(Visitor Counter : 123
பிரதமர் அலுவலகம்
2001 ஆம் ஆண்டு நிகழ்ந்த பயங்கர பூகம்பத்திலிருந்து கட்ச் பிராந்தியம் மீண்டு பெரும் மாற்றமடைந்துள்ளதை பிரதமர் பகிர்ந்துள்ளார்
2001 ஆம் ஆண்டு நிகழ்ந்த பயங்கர பூகம்பத்திலிருந்து கட்ச் பிராந்தியம் மீண்டு, தற்போது சிறந்த சுற்றுலாத் தளமாக வளர்ச்சியடைந்துள்ளதாக அப்பகுதியைச் சேர்ந்த நாடாளுமன்ற உறுப்பினர் திரு.வினோத் சவ்தா வெளியிட்டிருந்த ட்விட்டர் பதிவை பிரதமர் திரு.நரேந்திர மோடி பகிர்ந்துள்ளார்.
நாடாளுமன்ற உறுப்பினரின் ட்விட்டருக்கு பதிலளித்து பிரதமர் கூறியிருப்பதாவது:-
“கட்ச் குறித்த சிறந்த பதிவு 2001-ல் பயங்கர பூகம்பம் தாக்கியபோது கட்ச் பிராந்தியம் அழிந்து விட்டதாக மக்கள் கருதினர். ஆனால் அந்த மாவட்டத்தின் மக்கள் துயரத்திலிருந்து மீண்டெழுந்து, தங்கள் பகுதியை புதிய உச்சத்திற்கு கொண்டு சென்றனர். இன்று கட்ச் மிகச் சிறந்த சுற்றுலாத் தளமாக மாறியுள்ளது”.
தகவல் மற்றும் ஒலிபரப்பு அமைச்சகம்
51-வது இந்திய சர்வதேச திரைப்பட விழா தொடங்கியது, பழம்பரும் நடிகர்-இயக்குநர் பிஸ்வஜித் சாட்டர்ஜிக்கு விருது
திரைப்படங்கள் வழங்கும் மகிழ்ச்சியை கொண்டாடும் விதமாக, மிகவும் எதிர்பார்க்கப்பட்ட 51-வது இந்திய சர்வதேச திரைப்பட விழா சிறப்பான கலாச்சார நிகழ்ச்சிகளோடு இன்று தொடங்கியது.
கோவாவில் உள்ள டாக்டர் ஷியாமா பிரசாத் முகர்ஜி உள் விளையாட்டு அரங்கில் நடைபெற்ற இந்த நிகழ்ச்சியில், திரைப்பட நட்சத்திரங்கள், இயக்குநர்கள் மற்றும் உலகெங்கிலும் இருந்து திரைப்பட அபிமானிகள் கலந்து கொண்டனர்.
மத்திய தகவல் மற்றும் ஒலிபரப்பு அமைச்சர் திரு பிரகாஷ் ஜவடேகர், கோவா முதல்வர் திரு பிரமோத் சவந்த், புகழ்பெற்ற திரைப்பட இயக்குநர் பிரியதர்ஷன் நாயர் மற்றும் நடிகர் சுதீப் ஆகியோர் தொடக்க நிகழ்ச்சியில் கலந்து கொண்டனர்.
நிகழ்ச்சியில் பேசிய திரு ஜவடேகர், இந்திய சர்வதேச திரைப்பட விழாவில் கலந்து கொள்வதற்காக 600 சர்வதேச விண்ணப்பங்களும், 190 இந்திய விண்ணப்பங்களும் இந்த வருடம் வந்திருப்பது, உலகம் இத்திருவிழாவுக்கு அளிக்கும் முக்கியத்துவத்தை குறிக்கிறது என்றார்.
மற்ற நாடுகளை போலில்லாமல், படப்பிடிப்பிற்கு உகந்த பல்வேறு இடங்கள் இந்தியாவில் உள்ளதென்றும், என்வே நாம் ‘ஷூட் இன் இந்தியா’வை ஊக்குவிக்க வேண்டுமென்றும் அவர் மேலும் கூறினார்.
புகழ்பெற்ற இந்தி மற்றும் வங்க திரைப்பட நடிகர், தயாரிப்பாளர், இயக்குநர் மற்றும் பாடகரான திரு பிஸ்வஜித் சாட்டர்ஜிக்கு சிறந்த இந்தியருக்கான விருது வழங்கப்படும் என 51-வது இந்திய சர்வதேச திரைப்பட விழாவில் அறிவிக்கப்பட்டது.
இந்த அறிவிப்பை செய்த மத்திய தகவல் மற்றும் ஒலிபரப்பு அமைச்சர் திரு பிரகாஷ் ஜவடேகர், இந்த வருடம் மார்ச் மாதம் வழங்கப்படவிருக்கும் தேசிய திரைப்பட விருதுகள் வழங்கும் நிகழ்ச்சியில் இவ்விருது திரு பிஸ்வஜித் சாட்டர்ஜிக்கு வழங்கப்படும் என்று கூறினார்.
மேலும் விவரங்களுக்கு கீழ்கண்ட ஆங்கில செய்திக் குறிப்புகளை காணவும்:
https://pib.gov.in/PressReleasePage.aspx?PRID=1689089
-----
(Visitor Counter : 163
எஃகுத்துறை அமைச்சகம்
வாழ்க்கையின் அனைத்து மட்டத்தையும் சேர்ந்த மக்களுக்கு பயிற்சி அளிக்கப்படவேண்டியதன் முக்கியத்துவத்தை சுட்டிக்காட்டிய திரு ராம் சந்திர பிரசாத் சிங்
மத்திய எஃகுத் துறை அமைச்சர் திரு ராம் சந்திர பிரசாத் சிங், நேற்று நாக்பூரிலுள்ள தேசிய நேரடி வரிகள் பயிற்சி மையத்தைப் பார்வையிட்டார். அந்த மையத்தின் முதன்மைத் தலைமை இயக்குநர்  திருமதி ரூபி ஸ்ரீவஸ்தவா மற்றும் பயிற்சி மைய ஆசிரியர்கள் அமைச்சரை வரவேற்றனர்.
31 அக்டோபர் 2021 ஞாயிறு அன்று தேசிய நேரடி வரிகள் பயிற்சி மையத்தை பார்வையிட்ட அமைச்சரை, அந்த வளாகத்திலுள்ள நிர்வாகப் பிரிவு கட்டடத்தின் ஆவனக் காப்பக பிரிவுக்கு அழைத்துச்சென்று சுற்றிக்காட்டினர். இந்த ஆவனக்காப்பகத்தில், வருமான வரித்துறையின் பயிற்சி குறித்த வரலாற்று ஆவனங்கள் காட்சிக்கு வைக்கப்பட்டுள்ளன. பின்னர் அமைச்சர் அந்த பயிற்சி மைய வளாகம் முழுவதையும் சுற்றிப் பார்த்தார். பயிற்சி மைய ஆசிரியர்களிடையே உரையாற்றிய மத்திய அமைச்சர், சிறந்த நடைமுறைகள் குறித்த அனுபவங்களை பகிர்ந்துகொள்ளவேண்டியதன் அவசியத்தை சுட்டிக்காட்டினார்.
மேலும் விவரங்களுக்கு:
https://pib.gov.in/PressReleasePage.aspx?PRID=1768316
குறு சிறு மற்றும் நடுத்தர தொழில் துறை அமைச்சகம்
வடகிழக்கு மாநிலங்களில் வணிகத்தைப் பெருக்க கொண்டு வரப்பட்ட BIZAMP திட்டம் குறித்து நாகலாந்தின் திமாபூரில் நடைபெற்ற முதல் விழிப்புணர்வு நிகழ்ச்சி
நாகாலாந்து மாநிலம் திமாபூரில் மத்திய சிறு, குறு மற்றும் நடுத்தர நிறுவனங்கள் துறை அமைச்சக செயலாளர் திரு.பி.பி. ஸ்வைன் தலைமையில், சுயசார்பு இந்தியா  நிதியின் கீழ், 2023 மே 4-ம் தேதியன்று BizAmp நிகழ்ச்சி நடைபெற்றது. இத்திட்டம், வடகிழக்கு மாநிலங்களில் உள்ள சிறு, குறு மற்றும் நடுத்தர நிறுவனங்களை மேம்படுத்துவதையும், SRI நிதியின் கீழ் உள்ள பலன்களைப் பயன்படுத்தி அவற்றின் வணிகங்களைப் பெருக்குவதையும் நோக்கமாகக் கொண்டு உருவாக்கப்பட்டது.
இந்த நிகழ்வில் பல்வேறு வடகிழக்கு மாநிலங்களைச் சேர்ந்த தொழில்துறையினர் கலந்து கொண்டனர். நிகழ்ச்சியில் பேசிய திரு பி பி ஸ்வைன், இத்திட்டம் ஸ்டார்ட்-அப்கள் மற்றும் ஏற்கனவே உள்ள நிறுவனங்களை ஊக்குவிக்கவும், சிறு, குறு மற்றும் நடுத்தர நிறுவனங்களை புதிய உயரத்திற்கு கொண்டு செல்லும் என்றும் குறிப்பிட்டார்.
BizAmp நாட்டின் வடகிழக்கு மாநிலங்களில் வணிகத்தைப் பெருக்கக் கொண்டு வரப்பட்ட முதல் விழிப்புணர்வுத் திட்டமாகும். நமது பொருளாதாரத்தில் சிறு, குறு மற்றும் நடுத்தர நிறுவனங்களின் தாக்கத்தை கருத்தில் கொண்டு, இளைஞர்களிடையே தொழில் முனைவோரை மேம்படுத்தவும், இந்தியப் பொருளாதாரம் 5 டிரில்லியன் அமெரிக்க டாலர் பொருளாதாரத்தை அடைவதற்கான அமைப்பை உருவாக்கவும் கவனம் செலுத்துவது அவசியம். நாட்டின் பொருளாதார நலனுக்கு சிறு, குறு மற்றும் நடுத்தர நிறுவனங்கள் துறையை வளர்ப்பது முக்கியம்.
மனித வள மேம்பாட்டு அமைச்சகம்
நாடு முழுவதிலும் ஆசிரியர்களுடன் ஆன்லைன் மூலம் மத்திய மனிதவள மேம்பாட்டுத் துறை அமைச்சர் கலந்துரையாடல்
நாடு முழுவதும் உள்ள ஆசிரியர்களுடன் புதுதில்லியிலிருந்து, ஆன்லைன் மூலம் இன்று கலந்துரையாடிய மத்திய மனிதவள மேம்பாட்டுத் துறை அமைச்சர் திரு.ரமேஷ் பொக்ரியால் நிஷாங்க், ஆசிரியர்கள் கடவுளுக்கு சமமானவர்கள் என்ற செய்தியை தெரிவித்தார். கோவிட்-19 பெருந்தொற்று குறித்து மாணவர்கள் மத்தியிலும், சமூகத்திலும் விழிப்புணர்வை ஏற்படுத்திவரும் அனைத்து ஆசிரியர்களுக்கும் அவர் நன்றி தெரிவித்துக் கொண்டார். ஆன்லைன் கலந்துரையாடலில் ஏராளமான ஆசிரியர்கள் கலந்துகொண்டனர். மத்திய அமைச்சரிடம் அவர்கள் கேள்விகளையும் எழுப்பினர்.
இந்த கலந்துரையாடலின்போது, இரண்டு முக்கிய அறிவிப்புகளை மத்திய அமைச்சர் வெளியிட்டார். கேள்வி ஒன்றுக்கு பதிலளித்த அவர், நெட் தேர்வுக்கான தேதி மிக விரைவில் அறிவிக்கப்படும் என்று தெரிவித்தார். நவோதய வித்யாலயா பள்ளிகளில் ஆசிரியர் நியமனத்துக்கான தேர்வு நடைமுறைகளை நிறைவுசெய்த ஆசிரியர்கள், பொது முடக்கம் முடிந்தபின்னர், பணிநியமனம் செய்யப்படுவர் என்றும் அவர் அறிவித்தார்.
அனைத்து ஆசிரியர்களும் தங்களது பணிகளை செய்ய வேண்டும் என்றும், பொதுமுடக்கம் அமல்படுத்தப்பட்டிருந்தாலும், மாணவர்களின் கல்வியை உறுதிப்படுத்த வேண்டும் என்று இந்த கலந்துரையாடல் மூலம் மத்திய அமைச்சர் கேட்டுக் கொண்டார். இந்தியாவில், ஆசிரியர்களின் முக்கியத்துவம் என்பது எப்போதுமே கடவுளைவிட மேலாக இருப்பதாகவும், அதன்காரணமாகவே, ஆசிரியர்கள் கடவுளுக்கு சமமானவர்கள் என்ற உணர்வுடன் அனைத்து ஆசிரியர்களுக்கும் நாம் மதிப்பளிக்க வேண்டும் என்று அவர் கேட்டுக் கொண்டார். இந்த நெருக்கடி நேரத்திலும், ஆசிரியர்கள், முதல்நிலை பணியாளர்களைப் போலவே செயல்படுவதாகவும், அவர்களது பணி மிகவும் பாராட்டத்தக்கது என்றும் அவர் குறிப்பிட்டார்.
ஆசிரியர்கள் நியமனம் குறித்த கேள்விக்கு பதிலளித்த அமைச்சர், கேந்திரிய வித்யாலயா பள்ளிகளில் 8,000-க்கும் மேற்பட்டோர் பணி நியமனம் செய்யப்பட்டுள்ளதாகவும், நவோதயா வித்யாலயா பள்ளிகளில் சுமார் 2,500 பேர் நியமிக்கப்பட்டுள்ளதாகவும் தெரிவித்தார். நவோதயா பள்ளிகளில் நடத்தப்பட்ட ஆசிரியர் நியமன நடவடிக்கைகளில் தேர்வுசெய்யப்பட்ட ஆசிரியர்களுக்கு பொது முடக்கம் நிறைவுக்கு வந்தபின்னர், பணிநியமன ஆணைகள் வழங்கப்படும் என்று அவர் கூறினார். ஆசிரியர் பணியிடங்களை காலியாக வைத்திருக்கக் கூடாது என்று நமது அரசு நம்புவதாக கூறிய திரு.பொக்ரியால், காலிப் பணியிடங்களை விரைவில் நிரப்புவதற்கு அனைத்து நடவடிக்கைகளையும் அமைச்சகம் மேற்கொண்டு வருவதாகவும் கூறினார்.
ஆசிரியர்களுக்கான பயிற்சி குறித்த கேள்விக்கு பதிலளித்த திரு.பொக்ரியால், ஆன்லைன் கல்வி முறை தொடர்பாக ஆசிரியர்களுக்கான பயிற்சி முழுவீச்சில் நடைபெற்று வருவதாகவும், லட்சக்கணக்கான ஆசிரியர்கள் பயிற்சி பெற்று வருவதாகவும் கூறினார். மின்னணு கற்றல் வளங்களை பயன்படுத்துவது குறித்து ஆசிரியர் பயிற்சிக்கான பண்டித் மதன் மோகன் மாளவியா தேசிய இயக்கம் சார்பில் பயிற்சி அளிக்கப்படுகிறது. இந்த பயிற்சித் திட்டங்களில் ஆசிரியர்களின் பங்கேற்பு அதிகரித்திருப்பதாக அமைச்சர் கூறினார். மாணவர்களுக்கு கற்பிப்பதில் புதிய தொழில்நுட்பங்களுடன் தங்களை இணைத்துக் கொள்ள ஆர்வமாக இருப்பதாக ஆசிரியர்கள் தெரிவித்தனர்.
===================================
(
சமூக நிதி மற்றும் அதிகாரமளித்தல் அமைச்சகம்
மாற்றுத்திறனாளிகளுக்கான தலைமை ஆணைய அலுவலகத்தில் இரண்டு ஆணையர்கள் பதவியை அமைக்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை மாற்றுத்திறனாளிகளுக்கான உரிமைச் சட்டம், 2016-ன் கீழ் மாற்றுத்திறனாளிகளுக்கான தலைமை ஆணையர் அலுவலகத்தில் இரண்டு ஆணையர்கள் பதவியை உருவாக்குவதற்கான பரிந்துரைக்கு ஒப்புதல் அளித்துள்ளது. இந்த இரண்டு ஆணையர்கள் பதவியில், ஒரு பதவி மாற்றுத்திறனாளிக்கானது.
மேற்குறிப்பிட்டுள்ள இரண்டு ஆணையர்களும் தலைமை ஆணையர் சட்டத்தில் குறிப்பிட்டுள்ளபடி தமது செயல்பாடுகளை மேற்கொள்ள உதவியாகப் பணிபுரிவார்கள். இதன் மூலம் இந்த அலுவலகம் மாற்றுத்திறனாளிகள் தொடர்பான புகார்களுக்கு வேகமாக தீர்வு காண்பதுடன், கண்காணிப்பு முறையையும் வலுப்படுத்த முடியும்.
உள்நாட்டு விமானப் போக்குவரத்து அமைச்சகம்
இந்திய மருத்துவ ஆராய்ச்சி கவுன்சில், மும்பை ஐஐடி ட்ரோன் பயன்படுத்த விமான போக்குவரத்து துறை அமைச்சகம் அனுமதி
இந்திய மருத்துவ ஆராய்ச்சி கவுன்சில், மும்பை ஐஐடி ஆகியவை ட்ரோன் பயன்படுத்த விமான போக்குவரத்து துறை அமைச்சகம் மற்றும் விமான போக்குவரத்து துறை தலைமை இயக்குனரகம் ஆகியவை நிபந்தனையுடன் கூடிய அனுமதியை வழங்கியுள்ளன.
அந்தமான் நிக்கோபார் தீவுகள், மணிப்பூர் மற்றும் நாகாலாந்து போன்ற இடங்களில், தடுப்பூசிகளை விநியோகிக்கும் பரிசோதனைகளை மேற்கொள்ள 3000 மீட்டர் தூரத்துக்கு ட்ரோன்களை பயன்படுத்த அனுமதி வழங்கப்பட்டுள்ளது.
மும்பை ஐஐடி, தனது வளாகத்துக்குள் ட்ரோன்கள் பற்றிய ஆராய்ச்சி மற்றும் மேம்பாடு மற்றும் பரிசோதனைகளை மேற்கொள்வதற்கு ட்ரோன் பயன்படுத்த அனுமதி பெற்றுள்ளது.
இதற்கு முன்பு, ஆகாயமார்க்கமாக மருந்துகள் விநியோகிக்கும் திட்டத்தை, முதல் முறையாக தெலங்கானா விக்காராபாத்தில், விமான போக்குவரத்து துறை அமைச்சர் திரு ஜோதிர் ஆதித்யா சிந்தியா கடந்த 11ம் தேதி தொடங்கிவைத்தார். இத்திட்டத்தின் கீழ் ட்ரோன்கள் மூலம் மருந்துகள் மற்றும் தடுப்பூசிகள் விநியோகிக்கப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1754551
சமூக நிதி மற்றும் அதிகாரமளித்தல் அமைச்சகம்
மாற்றுத் திறனாளி இளையோருக்கான சர்வதேச தகவல் தொழில்நுட்ப சவால் – 2018 : நவம்பர் 9 துவங்குகிறது
மத்திய சமூக நீதி மற்றும் அதிகாரமளித்தல் அமைச்சகத்தின் மாற்று திறனாளிகளுக்கு அதிகாரமளித்தல் துறை நவம்பர் 9 முதல் நவம்பர் 11 வரை 2018-ஆம் ஆண்டிற்கான, மாற்றுத் திறனாளி இளையோருக்கு சர்வதேச தகவல் தொழில்நுட்ப சவால் போட்டியை ஏற்பாடு செய்துள்ளது. இந்த ஆண்டு, இந்தப் போட்டியை, இந்தியா, கொரிய அரசு மற்றும் சர்வதேச மறுவாழ்வு அமைப்புடன் இணைந்து நடத்துகிறது. இந்தப் போட்டி, மாற்றுத்திறனாளி இளைஞர்கள் தங்களின் சவால்களை தாண்டி, திறனை வளர்க்க உதவும் வகையில் அமையும். ஐக்கிய நாடுகளின் மாற்றுத்திறனாளிகளுக்கான உரிமையை அமல்படுத்தும் சட்டத்தைப் பரப்பும் விதமாக இந்நிகழ்ச்சி உள்ளது.
இ-டூல், இ-லைப் மேப் சேலஞ்ச், இ-கிரியேடிவ், இ-கன்டன்ட் ஆகிய பிரிவுகளில் இந்த போட்டி நடத்தப்படும். இந்தப் போட்டியில் பார்வைத் திறன் குறைபாடு, செவித்திறன் குறைபாடு, கை, கால் இயக்கத்திறன் குறைபாடு, அறிவுத்திறன் குறைபாடு கொண்ட 13 வயது முதல் 21 வயது வரை உள்ள சுமார் 100 இளைஞர்கள் இதில் பங்கேற்கவுள்ளனர். இந்தோனேஷியா, சீனா, வியட்நாம், மலேசியா, தாய்லாந்து, இலங்கை, வங்காளதேசம், நேபாளம், மங்கோலியா, கம்போடியா, லாவோஸ், பிலிப்பைன்ஸ், கொரியா, கஜகஸ்தான், கிரிகிஸ்தான், ஐக்கிய அரேபிய நாடுகள், இந்தியா, இங்கிலாந்து ஆகிய 18 நாடுகளிலிருந்து இளைஞர்கள் பங்கேற்கவுள்ளனர். கொரியாவின் சர்வதேச மறுவாழ்வு அமைப்பின் பிரதிநிதிகளும் மற்றும் முக்கிய பிரமுகர்களும் இந்நிகழ்ச்சியில் பங்கேற்கவுள்ளனர்.
இந்தப் போட்டியை மத்திய சமூக நீதி மற்றும் அதிகாரமளித்தல் அமைச்சர் திரு.தவர்சந்த் கெலாட் நவம்பர் 9, 2018 அன்று துவக்கி வைக்கவுள்ளார். வெற்றிப் பெறும் போட்டியாளர்களுக்கு நவம்பர் 11, 2018 அன்று அமைச்சர் விருதுகளை வழங்குவார்.
பாதுகாப்பு அமைச்சகம்
போரில் கணவரை இழந்த பெண்களுக்கான நலத்திட்டம்: தமிழக நாடாளுமன்ற உறுப்பினருக்கு அமைச்சரின் பதில்
தமிழ்நாட்டைச் சேர்ந்த நாடாளுமன்ற உறுப்பினரான டாக்டர் டி ஆர் பாரிவேந்தர் மக்களவையில் எழுப்பிய கேள்வி ஒன்றுக்கு இன்று எழுத்துப்பூர்வமாக பதிலளித்த பாதுகாப்பு இணை அமைச்சர் திரு அஜய் பட் கீழ்காணும் தகவல்களை வழங்கினார்.
போரில் கணவரை இழந்த பெண்கள்/வீரர்களின் குடும்பங்களின் நலனுக்காக தற்போது எடுக்கப்படும் பல்வேறு நடவடிக்கைகளை பாதுகாப்பு அமைச்சகம் அவ்வப்போது மதிப்பாய்வு செய்கிறது.
தேசிய போர்வீரர்கள் வாரியத்தால் நிர்வகிக்கப்படும் நலத் திட்டங்களில் பின்வரும் மாற்றங்கள் செய்யப்பட்டுள்ளன:-
‘முன்னாள் படைவீரர்களின்/போரில் கணவரை இழந்த பெண்களின் 100% ஊனமுற்ற குழந்தைகளுக்கு நிதி உதவி’ என்ற திட்டம் ஹவில்தார்  மற்றும் அதற்குக் கீழே உள்ள பணிகளுக்கு மட்டுமே பொருந்தும் வகையில் இருந்தது.
ஜூனியர் கமிஷன்ட் ஆபிசர்ஸ் முன்னாள் படை வீரர்கள்/போரில் கணவரை இழந்தவர்கள்  வரை இது தற்போது நீட்டிக்கப்படுகிறது. மாத உதவித்தொகையான ரூ.1000 தற்போது ரூ.3000 ஆக உயர்த்தப்பட்டுள்ளது.
உயிரிழந்த வீரர்களின் மனைவி/குடும்பங்களுக்கு சிறந்த ஆதரவை வழங்கும் நோக்கத்துடன் அவர்களுக்கான திட்டங்களில் பொருத்தமான மாற்றங்களை சேவைத் தலைமையகம் செய்கிறது. இந்திய விமானப்படையில் உள்ள அதிகாரிகளுக்கான தேர்வு செயல்முறையில் மாற்றங்களை செய்துள்ளது.
கருணை நியமனங்களாக 2016-ல் இருந்து விமானப் படையில் 30 பேருக்கும், கடற்படையில் 2014-ல் இருந்து 35 பேருக்கும் பணி வழங்கபப்ட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1812300